Laurence Rees

Laurence Rees (født 1957) er en britisk historiker og dokumentarfilmskaper med andre verdenskrig som sitt spesialområde. Han har vært kreativ leder for mange av BBC historieprogrammer, regissør av dokumentarfilmer og forfatter av flere bøker om den andre verdenskrig. Hans dokumentarer og bøker om verdenskrigen er blitt benyttet som læremidler ved britiske skoler.Cienciala 2010, s. 123.

 Liv og virke 
Rees har sin utdannelse ved Solihull School og Universitetet i Oxford, og begynte sin karriere som redigerer på BBC-serien Timewatch. Han skrev, regisserte og produserte TV-serien The Nazis: A Warning from History (1997); Horror in the East (2001); og Auschwitz: The Nazis and the 'Final Solution'  (2005). Han fikk flere priser for sine fjernsynsfilmer, inkludert en BAFTA, en Grierson-pris, en internasjonal dokumentarpris, en pris fra den britiske presseforbundet og BANFF-festivalens pris. Han skrev også, foruten å regissere og produsere, dokumentaren World War II Behind Closed Doors (2008) med dramatiske innslag, også for BBC. Det handlet om Josef Stalins rolle under den andre verdenskrig og inneholdt ny informasjon fra russiske arkiver som tidligere ikke var kjent for offentligheten.

Han skrev også bøker som kunne leses som ledsager til TV-seriene: The Nazis: A Warning from History; Horror in the East: Japan and the Atrocities of World War II; The War of the Century: When Hitler Fought Stalin; og Auschwitz: A New History.

I mai 2010 lanserte han nettstedet WW2History.com, en pedagogisk nettsted om den andre verdenskrig.

 Utmerkelser 
I 2005 ble han belønnet med en grad som æresdoktor ved Universitetet i Sheffield. Han fikk tilsvarende æresbevisning i 2011 ved Open University. I 2006 ble han tildelt Årets historiebok ved British Book Awards for boka Auschwitz: A New History.

 Filmografi 

 2012 The Dark Charisma of Adolf Hitler, produsent og forfatter
 2008 World War II: Behind Closed Doors
 2005 Hitler's Place in History, utøvende produsent
 2005 Auschwitz: The Nazis and the 'Final Solution' , produsent, leder & forfatter
 2003 Colosseum: Rome's Arena of Death, medprodusent
 2002 Christmas Under Fire, utøvende produsent
 2002 The Ship, utøvende produsent
 2001 Timewatch: Bombing Germany, utøvende produsent
 2001 Horror in the East, produsent & frofatter
 2000 Conquistadors, utøvende produsent
 2000 Sleeping with the Enemy, produsent
 2000 Hitlers Krieg im Osten, regissør
 1999 War of the Century, produsent og forfatter
 1998 In the Footsteps of Alexander the Great, utøvende produsent
 1997 Tales from the Tomb: Lost Sons of the Pharaohs, utøvende produsent
 1997 Timewatch: Secret Memories, utøvende produsent
 1997 The Nazis: A Warning from History, produsent, regissør & forfatter
 1995 Crusades, utøvende produsent
 1995 Reputations: Pope Pius XII – the Pope, the Jews and the Nazis, utøvende produsent
 1994 Reputations: Beria – Stalin's Creature, utøvende produsent
 1992 We Have Ways of Making You Think, produsent & forfatter
 1982 Timewatch, redaktør

 Bibliografi 

Engelske utgivelser

 2012 The Dark Charisma of Adolf Hitler: Leading Millions into the Abyss
 2009 World War II Behind Closed Doors: Stalin, the Nazis and the West.
 2007 Their Darkest Hour: People Tested to the Extreme in WWII
 2005 Auschwitz: The Nazis and the 'Final Solution'.
 2001 Horror in the East: The Japanese at War 1931–1945.
 1999 The War of the Century: When Hitler Fought Stalin.
 1997 The Nazis: A Warning from History.

Norske utgivelser

(årstallene oppgitt av forlaget):Laurence Rees hos Schibsted forlag
 2006 Nazistene
 2008 I keiserens navn, Japans brutale krig 1937–1945
 2009 Bak lukkede dører, Stalin, nazistene og vesten
 2010 Auschwitz: Nazistene og den endelige løsningen

 Referanser 

 Eksterne lenker 

 Laurence Rees' offisielle nettsted
 WW2History.com From Hitler to Churchill – the history of World War Two

Kategori:Britiske historikere
Kategori:Britiske forfattere
Kategori:Engelskspråklige forfattere
Kategori:Dokumentarfilmskapere
Kategori:Personer fra Ayr